text: 14 Waynas, sipaskuna ima qankunapis "ama[lla]taj anchata parlaychejchu", nitaj tatasniykichejpa yuyaychayninta usqhayllata qhesachaychejchu. Imaraykuchus paykunaqa yachachisunaykichejpaj kashanku (Pro. 22:6). Ichapis tatasniykichejqa kikin chʼampaykunallapitaj rikukorqanku, chaymantataj pesachikunku, nitaj munankumanchu kikinpi rikukunaykichejtaqa. Chayrayku ama yuyaychejchu contraykichejpi kasqankutaqa, astawanqa yanapayta munasusqaykichejta (Proverbios 1:5, 6 leey). Biblia nin: "Tataykita, mamaykitawan jatumpaj qhaway", nispa. Chayrayku paykunata munakuychej, imaynatachus munakusunkichej ajinata. Ajinamanta "Señormanta yachachispa" uywayta atillasonqachej (Efe. 6:2-4).